stanford-oval/wikipedia huggingface dataset:
רשימת עיצורים
מיון העיצורים לפי קוליות > עיצורים אטומים

עיצור סדקי, סותם, אטום [ʔ]
עיצור כיסוי-גרוני, סותם, אטום [ʡ]
עיצור ענבלי, סותם, אטום [q]
עיצור וילוני, סותם, אטום [k]
עיצור חיכי, סותם, אטום [c]
עיצור מכתשי-חיכי, סותם, אטום [*t̠ʲ]
עיצור כפוף, סותם, אטום [ʈ]
עיצור בתר-מכתשי, סותם, אטום [ṯ]
עיצור מכתשי, סותם, אטום [t]
עיצור שיני, סותם, אטום [t̪]
עיצור שיני-שפתי, סותם, אטום [p͆]
עיצור שפתי-שיני, סותם, אטום [p̪]
עיצור דו-שפתי, סותם, אטום [p̺]
עיצור דו-שפתי, סותם, אטום [p]
עיצור ענבלי, אפי, אטום [ɴ̊]
עיצור וילוני, אפי, אטום [ŋ̊]
עיצור חיכי, אפי, אטום [ɲ̊]
עיצור מכתשי-חיכי, אפי, אטום [*n̠̊ʲ]
עיצור כפוף, אפי, אטום [ɳ̊]
עיצור בתר-מכתשי, אפי, אטום [n̠̊]
עיצור מכתשי, אפי, אטום [n̊]
עיצור שיני, אפי, אטום [n̪̊]
עיצור שיני-שפתי, אפי, אטום [ɱ̥͆]
עיצור שפתי-שיני, אפי, אטום [ɱ̊]
עיצור שפתי-לשוני, אפי, אטום [m̺̊]
עיצור דו-שפתי, אפי, אטום [m̥]
עיצור כיסוי-גרוני, רוטט, אטום [*я̥]
עיצור ענבלי, רוטט, אטום [ʀ̊]
עיצור בתר-מכתשי, רוטט, אטום [r̠̊]
עיצור מכתשי, רוטט, אטום [r̊]
עיצור שיני, רוטט, אטום [r̪̊]
עיצור שיני-שפתי, רוטט, אטום [ʙ̥͆]
עיצור שפתי-שיני, רוטט, אטום [ʙ̪̊]
עיצור שפתי-לשוני, רוטט, אטום [ʙ̺̊]
עיצור דו-שפתי, רוטט, אטום [ʙ̊]
עיצור כיסוי-גרוני, מקיש, אטום [ʡ̯̊]
עיצור ענבלי, מקיש, אטום [ɢ̥̆]
עיצור כפוף, מקיש, אטום [ɽ̊]
עיצור בתר-מכתשי, מקיש, אטום [ɾ̱̊]
עיצור מכתשי, מקיש, אטום [ɾ̊]
עיצור שיני, מקיש, אטום [ɾ̪̊]
עיצור סדקי, חוכך, אטום [h]
עיצור כיסוי-גרוני, חוכך, אטום [ʜ]
עיצור לועי, חוכך, אטום [ħ]
עיצור ענבלי, חוכך, אטום [χ]
עיצור וילוני, חוכך, אטום [x]
עיצור חיכי, חוכך, אטום [ç]
עיצור מכתשי-חיכי, חוכך, אטום [ɕ]
עיצור כפוף, חוכך, אטום [ʂ]
עיצור בתר-מכתשי, חוכך, אטום [ʃ]
עיצור מכתשי, חוכך, אטום [s]
עיצור שיני, חוכך, אטום [θ]
עיצור שיני-שפתי, חוכך, אטום [f͆]
עיצור שפתי-שיני, חוכך, אטום [f]
עיצור שפתי-לשוני, חוכך, אטום [ɸ̺]
עיצור דו-שפתי, חוכך, אטום [ɸ]
עיצור מכתשי, חוכך צדי, אטום [ɬ]
עיצור מכתשי-חיכי, מחוכך, אטום [ʨ]
עיצור בתר-מכתשי, מחוכך, אטום [ʧ]
עיצור מכתשי, מחוכך, אטום [ʦ]
ראו גם

הגיית העברית
פונטיקה
פונולוגיה
פונמה
עיצור
תנועה (פונולוגיה)
| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
Apache Ant

| --- | --- |


 מפתח:  מוסד התוכנה אפאצ'י
 מחזור חיים:  יולי 2000 – הווה (כ־24 שנים) 
 גרסה אחרונה:  1.10.14 (21 באוגוסט 2023) 
 מערכת הפעלה:  חוצה פלטפורמות
 נכתבה בשפות:  Java 
 סוג רישיון:  רישיון אפאצ'י
 קוד מקור:  https://git-wip-us.apache.org/repos/asf/ant.git  https://gitbox.apache.org/repos/asf/ant.git 
 קטגוריה:  בניית תוכנה
 ant.apache.org
 
אפאצ'י אנט (באנגלית: Apache Ant, ראשי תיבות של "Another Neat Tool"; ה"נמלה" של אפאצ'י) הוא כלי תוכנה לאוטומציה של תהליכי בניית תוכנה. הכלי דומה ל-Make, אבל ממומש באמצעות שפת התכנות Java, דורש את הפלטפורמה של ג'אווה, ומותאם בצורה הטובה ביותר לבניית פרויקטים בג'אווה.
ההבדל הבולט ביותר בין Ant ל-Make הוא ש-Ant משתמשת ב-XML כדי לתאר את תהליך הבנייה ואת התלויות (dependencies) בפרויקט, בעוד ש-Make משתמשת בפורמט הנקרא Makefile. כברירת מחדל, קובץ ה-XML נקרא build.xml.
כיום Ant הוא הכלי הנפוץ ביותר לבניית פרויקטים של ג'אווה. לדוגמה, מרבית המפתחים בג'אווה בקוד פתוח, כוללים את הקובץ build.xml ביחד עם ההפצה שלהם.
מכיוון ש-Ant מאפשרת לשלב בקלות טסטים של JUnit ביחד עם תהליך הבנייה, היא מאפשרת למפתחים המעוניינים בכך לאמץ בקלות שיטות עבודה כמו פיתוח מונחה-בדיקות ואפילו Extreme programming.
Ant הוא פרויקט של מוסד התוכנה אפאצ'י. זוהי תוכנה בקוד פתוח והיא מופצת תחת רישיון אפאצ'י.
קובץ build.xml לדוגמה

למטה מופיעה דוגמה לקובץ build.xml עבור תוכנית Hello world פשוטה בג'אווה. בדוגמה ניתן לראות כי מוגדרות ארבע מטרות (targets). שמות המטרות: compile ,clobber ,clean ו-jar, ולכל אחת מהן יש את התיאור שלה (description). ה"מטרה" jar מציינת שהיא תלויה (depends) במטרה compile. זה אומר ל-Ant שלפני שהיא יכולה להתחיל את ה"מטרה" jar, עליה קודם להשלים את ה"מטרה" compile.
<?xml version="1.0"?>
<project name="Hello" default="compile">
    <target name="clean" description="remove intermediate files">
        <delete dir="classes"/>
    </target>
    <target name="clobber" depends="clean" description="remove all artifact files">
        <delete file="hello.jar"/>
    </target>
    <target name="compile" description="compile the Java source code to class files">
        <mkdir dir="classes"/>
        <javac srcdir="." destdir="classes"/>
    </target>
    <target name="jar" depends="compile" description="create a Jar file for the application">
        <jar destfile="hello.jar">
            <fileset dir="classes" includes="**/*.class"/>
            <manifest>
                <attribute name="Main-Class" value="HelloProgram"/>
            </manifest>
        </jar>
    </target>
</project>
בתוך כל target מפורטות הפעולות ש-Ant צריכה לבצע על מנת לבנות את אותה "מטרה"; פעולות אלה מבוצעות באמצעות "משימות" (tasks) מוּבְנוֹת. לדוגמה, על מנת לבנות את ה"מטרה" compile, אנט צריכה קודם ליצור תיקייה בשם classes (אנט תיצור את התיקייה רק אם היא עדיין לא קיימת), ואז תיקרא למהדר של ג'אווה. לכן ה"משימות" שבהן משתמשים הן mkdir ו-javac. משימות אלה מבצעות את אותה העבודה שמבצעים יישומי שורת הפקודה בעלי אותם שמות.
עוד task שמשתמשים בו בדוגמה הזאת נקרא jar:
<jar destfile="hello.jar">
ל"משימה" זו של Ant יש את אותו השם כמו לכלי שורת הפקודה הנפוץ של ג'אווה, JAR, אבל למעשה זוהי קריאה לפונקציה מובנית של אנט המטפלת בקובצי jar/zip. פרט זה אינו רלוונטי עבור מרבית המשתמשים שבסך הכל מקבלים את ה-JAR שרצו, אשר מכיל את הקבצים שהם ביקשו.
משימות רבות של Ant מאצילות את העבודה שלהן על תוכניות חיצוניות שבאות עם מערכת ההפעלה (native) או לתוכניות ג'אווה. משימות אלה משתמשות במשימות אחרות שבאות מובנות באנט: <exec> ו-<java>, על מנת ליצור את שורות הפקודה ולטפל בכל הפרטים של מיפוי המידע בין הקובץ build.xml לארגומנטים של התוכניות והפירוש של הערכים המוחזרים.
ראו גם

Apache Maven
אוטומציה של בניית תוכנה
Apache Subversion
| Java (פלטפורמת תוכנה) |
| --- | --- | --- |
| פלטפורמה | Java (שפת תכנות) • Java Card • Java ME • Java EE • Java SE • Java Virtual Machine |  |
| טכנולוגיות | Java applet • Java Web Start • Java Servlet • JavaServer Pages • JavaFX • JavaServer Faces |  |
| מושגים | איסוף זבל • Cross-platform • Java Bytecode • Java Development Kit • Javadoc • Java Classloader • Java Class Library   JIT Compiler • HotSpot • JavaBeans • Enterprise JavaBeans • JNI • JAR • POJO • Web container • Java annotation   Java package • Java Class File |  |
| ממשקי תכנות יישומים | Swing • AWT • SWT • Java 3D • Java 2D • JMS • JDBC • JAXP • JPA • RMI • JNDI |  |
| שפות ל-JVM | Scala • Clojure • Groovy • JRuby • Jython |  |
| תשתיות תוכנה וכלים של חברות צד שלישי | אפאצ'י טומקט‏ • Apache Maven • Apache Ant • Apache Struts  JUnit • Hibernate • Spring Framework • JBoss • Google Web Toolkit • BEA WebLogic • IBM WebSphere |  |
| סביבות פיתוח משולבות | Eclipse • NetBeans • IntelliJ |  |
| חברות | סאן מיקרוסיסטמס • אורקל |  |
| אישים | ג'יימס גוסלינג • ביל ג'וי • אריק שמידט |  |
580

שנת 580 היא השנה ה-80 במאה ה-6. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 580‎
נפטרים ב-580‎
Apache (סינגל)

"Apache" (אפאצ'י) הוא קטע כלי שנכתב על ידי המלחין הבריטי ג'רי לורדן וזכה לגרסאות מוקלטות רבות, הבולטת בהן הוקלטה ביוני 1960, בביצוע להקת הצלליות (The Shadows). Apache עמד בראש מצעד הסינגלים הבריטי במשך חמישה שבועות. בגיליון מרץ 2005 של ירחון המוזיקה Q הופיע Apache במקום 96 ברשימת 100 קטעי נגינת גיטרה הטובים בכל הזמנים.
בצפון אמריקה זכה ביצועו של גיטריסט הג'אז הדני יורגן אינגמן (Jørgen Ingmann) לפופולריות רבה. בשנת 1961 הפיק אינגמן גרסת כיסוי ל-Apache אשר הגיעה למקום השני במצעד להיטי הפופ האמריקאי בילבורד הוט 100 ולראש מצעד הלהיטים (CHUM) בקנדה. גרסת כיסוי של Apache על ידי להקת Incredible Bongo Band, אשר הוקלטה בשנת 1973, כונתה בשם "ההמנון הלאומי של ההיפ הופ". אף שהקלטה זו לא הפכה ללהיט מיד עם פרסומה, מקטע התיפוף הארוך באמצעה נלקחו דגימות רבות לקטעי היפ הופ, ראפ ודאנס רבים בשנות ה-80.
הלחנה והקלטה מקורית

המלחין הבריטי ג'רי לורדן הלחין את הקטע הכלי "Apache" בהשראת מערבון אמריקני באותו השם. הקלטה ראשונה בוצעה על ידי הגיטריסט הבריטי ברט ווידון בתחילת 1960. הקלטה זו לא פורסמה במשך מספר חודשים. במחצית שנת 1960 להקת הצלליות היו בסיבוב הופעות כאשר לורדן הופיע לצידם כאמן פותח. הלהקה שמעה לראשונה את נעימת "Apache" כאשר לורדן ניגן אותה על יוקללי. לורדן הציע ללהקה לנגן קטע כלי זה והלהקה הסכימה.
גרסת הצלליות

הקלטת Apache על ידי הצלליות נעשתה באולפני אבי רוד בלונדון. זמר ונגן הלהקה ג'ו בראון הביא עמו תיבת תהודה של גיטרה איטלקית אותה לא אהב ונתן אותה להנק מרווין אשר בעזרתה פיתח צליל ייחודי לצד שימוש בזרוע הטרמולו של גיטרת פנדר סטראטוקסטר בה ניגן. לצורך נגינת הקטע שאל ברוס וולש גיטרת גיבסון אקוסטית מדגם J200 מקליף ריצ'רד. מלודיית הבס הכבדה נוגנה על ידי ג'ט האריס, על התופים היה טוני מיהאן וקליף ריצ'רד שתופף על תוף סיני בפתיחת הקטע ובסיומו ונתן למנגינה את האווירה האינדיאנית המלווה אותה.
תחילה חשב מפיק הסינגל כי עדיף שמנגינת The Quartermaster's Stores שאותה הקליטה הלהקה תהיה על האיי-סייד, אולם שינה דעתו לאחר שבתו העדיפה את נגינת Apache. נעימת Apache הייתה השראה לדור של גיטריסטים ונחשבת כסינגל הרוק הבריטי בעל ההשפעה הרבה ביותר לפני עידן הביטלס. אף חברי להקת הצלליות ציינו בראיון שנתנו בשנת 1963 לירחון NME כי נעימת Apache מייצגת יותר מכל את הצליל הייחודי של הלהקה.
הערות שוליים

↑  Q Magazine - 100 Greatest Guitar Tracks Ever!
| --- | --- |
בקרת זהויות :  MusicBrainz work: a81ccb0c-9713-3c9b-807b-94eb474633cd
Holocaust Studies and Materials

| --- | --- |
 תאריכי הופעה:  2003–הווה (כ־21 שנים) 
 שפה:  פולנית, שפות מרובות 
 מדינה:  פולין 
 ISSN:  1895-247X, 2657-3571
 www.zagladazydow.org
 
Holocaust Studies and Materials (בפולנית: Zagłada Żydów. Studia i Materiały) הוא כתב עת אקדמי פולני בנושא השואה.
פרסום

כתב העת נוסד בשנת 2003 בוורשה. כתב עת זה רואה אור פעם בשנה, והוא מוקדש לנושאים הקשורים – בפרשנות מכלילה – למחקר השואה. קהל היעד כולל אקדמאים העוסקים בשואה, אך גם סטודנטים במכללות ואוניברסיטאות, כמו גם הציבור הרחב המעוניין בנושא זה. כל כרך מהווה מונוגרפיה אינדיבידואלית שתכניה עומדים בפני עצמם.
יוזמיו, מפיקים וחלק מכותביו של כתב העת הם חבריה של קבוצת היסטוריונים וחוקרים מ"המרכז הפולני לחקר השואה" (Polish Center for Holocaust Research). מחברי המאמרים מייצגים דורות שונים וגישות מדעיות שונות. המאפיין הנפוץ במאמרים בכתב העת הוא הערכה מחודשת של מקורות ראשוניים ומשניים וכן ביקורת מיתוסים ומוסכמות המקובלות בציבור הרחב. חלק חשוב בכתב העת הוא ביקורות ספרים.
מאז שנת 2008 מתפרסמת גם המהדורה בשפה האנגלית, וכתב העת עבר למתכונת פרסום של שניים או שלושה גליונות בשנה.
מבנה

העבודה ותכני כתב העת מחולקים לתשעה חלקים: מחקרים, פרופילים, חומרים, סדנאות מחקר, נקודות מבט, ביקורות ספרים, אירועים, תחומי עניין אחרים, ומכתבים.
צוות

במערכת כתב העת נמנים דריוש ליביונקה (אנ') (העורך הראשי), ברברה אנגלקינג, יאצק לאוציאק (אנ'), יאן גרבובסקי ואגניישקה האסקה (Agnieszka Haska). העורך המנהל הוא יקוב פטלביץ' (Jakub Petelewicz).
הערות שוליים

↑  Łukasz Męczykowski (12 במרץ 2012). ""Zagłada Żydów. Studia i materiały", tom 7". Judaistyka. Portal Historyczny Histmag.org. ISSN 1896-8651. נבדק ב-2 באפריל 2015. {{cite web}}:  (עזרה)
↑  Ł.G. (27 בינואר 2011). "Zagłada Żydów. Studia i Materiały". Book review. Portal Historyczny PolishHistory.pl. נבדק ב-2 באפריל 2015. {{cite web}}:  (עזרה)
ערך זה הוא קצרמרבנושא השואה. אתם מוזמנים לתרום לוויקיפדיה ו.
NXT TakeOver: San Antonio

| NXT TakeOver: San Antonio>  הפוסטר הרשמי של האירוע בכיכובם של שינסקה נקאמורה, בובי רוד, אסקה, בילי קיי, פייטון רויס וניקי קרוס.מידע |
| --- | --- | --- |
ארגון: WWE
מותג (ים): NXT
תאריך: 28 בינואר 2017
עיר: סן אנטוניו, טקסס
אולם: פרימן קולוסיאום
מספר צופים: 9,465
שיר (י) הנושא: "Monster" בביצוע Starset "Square Hammer" בביצוע Ghost "This Light I Hold" בביצוע Memphis May Fire (עם Jacoby Shaddix) "Intro 2" בביצוע NF
ספונסר (ים): KFC Vudu
סדרת אירועי שלם וצפה של ה-WWE
| טורניר אליפותבריטניה | :NXT TakeOver San Antonio | רויאל ראמבל |
סדרת אירועי NXT TakeOver
| Toronto | :NXT TakeOver San Antonio | Orlando |
NXT TakeOver: San Antonio היה אחד מאירועי השלם וצפה של ארגון ההיאבקות האמריקאי, ה-WWE, השייך לארגון הפיתוח שלהם, NXT. כמו כן, האירוע שודר בערוץ של ה-WWE Network. האירוע נערך ב-28 בינואר 2017, באולם פרימן קולוסיאום שבסן אנטוניו, טקסס וכלל קרבות בין המתאבקים של המותג NXT עקב העלילות, שנבעו ביניהן במהלך התקופה עד לקיום האירוע. האירוע היה האירוע ה-13 בסדרת אירועי NXT TakeOver.
חמישה קרבות התנהלו באירוע. בקרב המרכזי, בובי רוד ניצח את שינסקה נקאמורה וזכה באליפות ה-NXT. עוד ברשימת הקרבות, אסקה ניצחה את בילי קיי, פייטון רויס וניקי קרוס קרב מרובע ושמרה על אליפות הנשים של NXT, ו-The Authors of Pain (אקאם ורזאר) ניצחו את DIY (ג'וני גרגאנו ותומאסו צ'אמפה) וזכו באליפות הזוגות של NXT.
עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT. סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network תחת השם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע היה אירוע השלם וצפה הראשון של NXT בשנת 2017.
ב-14 בדצמבר בפרק של התוכנית NXT, בובי רוד ניצח את אוני לורקאן כדי להעפיל לקרב המרובע על המועמדות לתואר אליפות ה-NXT לצד טיי דילינג'ר, אנדרה "סיין" אלמאס ורודריק סטרונג. שבוע לאחר מכן, רוד ניצח בקרב המרובע והפך למועמד לתואר האליפות של שינסקה נקאמורה באירוע בסן אנטוניו.
באירוע NXT TakeOver: Toronto, שנערך ב-19 בנובמבר 2016, DIY (ג'וני גרגאנו ותומאסו צ'אמפה) ניצחו את הריבייבל (דאש ויילדר וסקוט דוסון) בקרב שתיים מתוך שלוש הכרעות וזכו באליפות הזוגות של NXT. כמו כן, באותו הערב, The Authors of Pain (אקאם ורזאר) גברו על TM-61 וזכו בטורניר הזוגות לזכר דאסטי רודס. קרב אליפות נקבע בין שני הזוגות המנצחים לאירוע בסן אנטוניו.
ב-11 בינואר 2017 בפרק של התוכנית NXT, בילי קיי ופייטון רויס תקפו את אסקה בתחילת התוכנית. לאחר שקיי ורויס ניצחו בקרב זוגות את שרה ברידג'ס ומייסי אוואנס, אסקה יצא אל הזירה ותקפה את קיי ורויס. לעומת זאת, קיי ורויס הצליחו לגבור עליה. ניקי קרוס יצאה גם היא לזירה במה שנראה ככוח עזרה לאסקה, אך לאחר שהצליחה להרחיק את קיי ורויס, גם קרוס החלה לתקוף את אסקה. שבוע לאחר מכן, קרב מרובע נקבע ביניהן על אליפות הנשים של NXT לאירוע בסן אנטוניו.
ב-25 בינואר 2017, נודע דרך האתר הרשמי של ה-WWE, שצוות הפאנל לפני האירוע יכלול את צ'ארלי קארוסו, קורי גרייבס ונייג'ל מקגינס. גרייבס הודיע במהלך הפאנל שזה יהיה אירוע ה-TakeOver האחרון שלו בתור פרשן NXT, משום שהוא הולך לעבור להיות פרשן של התוכנית Raw. בנוסף, פרסי סוף השנה של NXT לשנת 2016 חולקו באירוע זה.
אירוע > קרבות מקדימים

האירוע נפתח עם הקרב של אריק יאנג מקבוצת SAnitY נגד טיי דילינג'ר. יאנג ביצע את מהלך היאנגבלוד על דילינג'ר ולאחר מכן הצמיד אותו לניצחון.
בקרב השני, רודריק סטרונג התחרה נגד אנדרדה "סיין" אלמאס. סטרונג ביצע את מהלך ה-Sick Kick על אלמאס וניצח בקרב.
לאחר מכן, DIY (ג'וני גרגאנו ותומאסו צ'אמפה) הגנו על אליפות הזוגות של NXT נגד The Authors of Pain (אקאם ורזאר). אקאם ורזאר ביצעו את מהלך הסיום המשותף שלהם, "הפרק האחרון" על צ'אמפה ובכך ניצחו את DIY וזכו באליפות הזוגות.
בקרב הלפני אחרון, אסקה הגנה על אליפות הנשים של NXT בקרב מרובע נגד בילי קיי, פייטון רויס וניקי קרוס. קיי ורויס ביצעו סופלקס משותף על קרוס על שולחן שהיה קרוב לשולחן השדרנים. אסקה ביצעה בעיטות מסובבות, האחד על קיי והאחר על רויס. לאחר מכן, אסקה הצמידה את רויס לניצחון שהקנה לה שמירה על התואר.
סת' רולינס ערך הופעה מפתיעה באירוע כאשר הוא קרא החוצה לטריפל H כדי להתעמת איתו. טריפל H יצא כדי להורות לאבטחה להוציא את רולינס מהאולם. רולינס תקף חלק מצוות האבטחה, אך בסופו של דבר נלקח מחוץ לאולם על ידם.
אירוע > הקרב המרכזי

בקרב המרכזי של הערב, שינסקה נקאמורה הגן על אליפות ה-NXT נגד בובי רוד. רוד שם לעצמו למטרה להשבית את רגלו של נקאמורה. נקאמורה ביצע על רוד את מהלך הסיום שלו, "קינשאסה", אך רוד הצליח לצאת מההצמדה ברגע האחרון. נקאמורה שוב ביצע שוב את הקינשאסה, אך הוא לא הצליח להצמיד אותו. לאחר מכן, רוד ביצע את מהלך הסיום שלו, הגלוריוס DDT, אך לא הצליח להצמיד אותו לספירת שלוש. רוד ביצע את מהלך זה פעם נוספת כאשר הפעם הוא הצליח להצמיד את נקאמורה לניצחון ובכך זכה באליפות.
תוצאות

| מס' | תוצאות | התניות | זמן |
| --- | --- | --- | --- |
| 1 | אריק יאנג (עם אלכסנדר וולף וקיליאן דיין) ניצח את טיי דילינג'ר | קרב יחידים | 10:55 |
| 2 | רודריק סטרונג ניצח את אנדרדה "סיין" אלמאס | קרב יחידים | 11:40 |
| 3 | The Authors of Pain (אקאם ורזאר) (עם פול אלרינג) ניצחו את DIY (ג'וני גרגאנו ותומאסו צ'אמפה) (א) | קרב זוגות על אליפות הזוגות של NXT | 14:39 |
| 4 | אסקה (א) ניצחה את בילי קיי, פייטון רויס וניקי קרוס | קרב מרובע על אליפות הנשים של NXT | 09:55 |
| 5 | בובי רוד ניצח את שינסקה נקאמורה (א) | קרב יחידים על אליפות ה-NXT | 27:15 |
(א) - מתייחס למתאבק/מתאבקים שהגיעו לקרב כאלוף/אלופים
ראו גם

NXT - ליגת הפיתוח של ה-WWE
הערות שוליים

↑  נקאמורה יגן על אליפות ה-NXT נגד רוד
↑  גרגאנו וצ'אמפה יגנו על חגורות אליפות הזוגות נגד אקאם ורזאר
↑  אסקה תגן על אליפות הנשים בקרב מרובע נגד קיי, רויס וקרוס
↑  יאנג ניצח את דילינג'ר
↑  סטרונג ניצח את אלמאס
↑  The Authors of Pain ניצחו את DIY והפכו לאלופי הזוגות החדשים
↑  אסקה ניצחה את קיי, רויס וקרוס ושמרה על התואר
↑  רוד ניצח את נקאמורה והפך לאלוף ה-NXT החדש
Holy Fvck

Holy Fvck הוא אלבום האולפן השמיני של הזמרת-יוצרת האמריקאית דמי לובאטו. האלבום יצא לאור ב-19 באוגוסט 2022, על ידי חברת התקליטים איילנד רקורדס. הסינגל המוביל של האלבום "Skin of My Teeth" יצא לאור ב-10 ביוני 2022. לתמיכה באלבום, לובאטו תצא לסיבוב ההופעות "Holy Fvck Tour", שאמור להתחיל ב-13 באוגוסט 2022. אלבום זה הוא חזרתה של לובאטו לסגנון מוזיקת הרוק שהופיע באלבומי האולפן הראשונים שלה Don't Forget ‏(2008) ו-Here We Go Again ‏(2009).
רשימת רצועות

| Holy Fvck> מס' | Holy Fvck> שם | Holy Fvck> משך | Holy Fvck>  | Holy Fvck>  | Holy Fvck>  | Holy Fvck>  | Holy Fvck>  | Holy Fvck>  | Holy Fvck>  |
| --- | --- | --- | --- | --- | --- | --- | --- | --- | --- |
| 1. | Freak (בהשתתפות יאנגבלאד)   | 2:36 |  |  |  |  |  |  |  |
| 2. | Skin of My Teeth  | 2:42 |  |  |  |  |  |  |  |
| 3. | Substance  | 2:40 |  |  |  |  |  |  |  |
| 4. | Eat Me (בהשתתפות Royal & the Serpent)   | 3:00 |  |  |  |  |  |  |  |
| 5. | Holy Fvck  | 2:34 |  |  |  |  |  |  |  |
| 6. | 29  | 2:43 |  |  |  |  |  |  |  |
| 7. | Happy Ending  | 3:49 |  |  |  |  |  |  |  |
| 8. | Heaven  | 2:27 |  |  |  |  |  |  |  |
| 9. | City of Angels  | 2:51 |  |  |  |  |  |  |  |
| 10. | Bones  | 2:31 |  |  |  |  |  |  |  |
| 11. | Wasted  | 3:03 |  |  |  |  |  |  |  |
| 12. | Come Together  | 3:33 |  |  |  |  |  |  |  |
| 13. | Dead Friends  | 2:57 |  |  |  |  |  |  |  |
| 14. | Help Me (בהשתתפות Dead Sara)   | 3:23 |  |  |  |  |  |  |  |
| 15. | Feed  | 3:13 |  |  |  |  |  |  |  |
| 16. | 4 Ever 4 Me  | 3:46 |  |  |  |  |  |  |  |
| משך כולל: | משך כולל: | 47:48 |  |  |  |  |  |  |  |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| עולם | 19 באוגוסט 2022 | הורדה דיגיטלית • הזרמת מוזיקה • תקליטור • תקליט | איילנד |  |
| עולם | 30 בספטמבר 2022 | קלטת שמע | איילנד |  |
Holy Water

| --- | --- |
 שיר בביצוע מדונה
 מתוך האלבום Rebel Heart
 יצא לאור:  6 במרץ 2015
 פורמט:  הורדה דיגיטלית
 תאריך הקלטה:  2014
 סוגה:  אלקטרוני • סינת'פופ
 שפה:  אנגלית
 אורך:  4:09
 חברת תקליטים:  אינטרסקופ
 כתיבה:  מדונה, מרטין קיירסנבום
 לחן:  מדונה
 הפקה:  מדונה
 
Holy Water (בעברית: מים קדושים) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס.
בחלק מהופעותיה של מדונה עם השיר, שולב השיר "Vogue".
רקע וכתיבה

השיר נכתב על ידי מדונה, מרטין קיירסנבום, נטליה קילס, מייק דין, קניה וסט וטומי בראון והופק על ידי מדונה, דין, וסט וצ'רלי היט. השיר הוא שיר בסגנון הסינת'פופ, המשלב בתוכו גם את סגנון המוזיקה האלקטרונית.
בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל.
ביקורת

מבקרי המוזיקה הפנו כלפי השיר ביקורות מעורבות. ספנסר קורנהאבר מ-The Atlantic, טען כי השיר "הוא הרצועה הבולטת ביותר מתוך האלבום". בנוסף לכך, קורנהאבר החמיא על שיתוף הפעולה של מדונה עם נטליה קילס בכתיבת השיר. גם מטעם The National פורסמה ביקורת על השיר.
מגזין ה-PopMatters הפנה כלפי השיר ביקורת חיובית, תוך ששיבח את הכתיבה שלו. בהמשך Time Out, פרסמו סיקור על השיר גם כן.
CCCC

| --- | --- |

 נתונים כלליים
 בורסה:  הבורסה לניירות ערך בשאנגחאי (601800)  הבורסה לניירות ערך בהונג קונג (15 בדצמבר 2006–1800) 
 תקופת הפעילות:  6 בדצמבר 2006 – הווה (17 שנים) 
 חברת אם:  China Communications Construction Group Corporation Limited 
 חברות בנות:  China Harbour Engineering Company Limited 
 מיקום המטה:  בייג'ינג 
 ענפי תעשייה:  הנדסה ובנייה
  
 en.ccccltd.cn
 
China Communications Construction Company ובקיצור CCCC היא חברה שכשני שלישים ממנה בבעלות ממשלתית סינית, הנסחרת באופן ציבורי בבורסה, העוסקת בבנייה ובהנדסה ברחבי העולם. לחברה יותר מ-60 חברות בנות, ובה מועסקים יותר מ-213 אלף עובדים. החברה פעילה ביותר מ-700 מיזמי בנייה ביותר מ-100 מדינות בסכום כולל של יותר מ-100 מיליארד יותר. ב-2016 נכללה במדד 500 החברות הגדולות של פורצ'ן.
החברה נבחרה במכרזים שונים במסגרת יוזמת החגורה והדרך.
היסטוריה

החברה נוסדה באופן רשמי ב-2005 מאיחוד של China Road and Bridge Corporation ו-China Harbour Engineering Company, שעוסקות בתשתיות תחבורה ובתשתיות ימיות, בהתאמה. החל מ-2006 נסחרת החברה בבורסה לניירות ערך בהונג קונג, ומ-2012 גם בבורסה לניירות ערך בשאנגחאי.
החל מ-2014 מחזיקה החברה בבעלות על החברה האוסטרלית קבוצת ג'ון הולנד.
החברה פעילה בין היתר בחיפושי משאבים בים סין הדרומי, בבניית כבישים מהירים בשינג'יאנג, בבניית תשתיות לוגיסטיות בנמל גוואדאר.
באוגוסט 2020 מחלקת המסחר של ארצות הברית הציבה כמה מהחברות הבנות של CCCC ברשימת ישויות (Entity List) שעליהן חלות מגבלות מסחר בשל פעולות בנייה בים סין הדרומי. באותו החודש פרסמה מחלקת ההגנה של ארצות הברית רשימה של "חברות צבאיות סיניות קומוניסטיות" שפועלות בארצות הברית ובהן נכללה גם CCCC.
ממשלת קנדה מנעה את השתלטות החברה על אקון (Aecon) בסכום של 1.2 מיליארד דולר בגלל "חששות ביטחוניים".
החברה פעילה בבניית קו רכבת בין איראן לארמניה בעלות של כ־3.5 מיליארד דולר ובאורך של יותר מ־300 ק"מ.
בשנת 2012 החברה הוזכרה כמועמדת להקמת מסילת הרכבת לאילת.
ב-2017 החלה בהקמת גשר רביעי בתעלת פנמה בסכום של 1.4 מיליארד דולר.
בין השנים 2009 ל-2017 מנע הבנק העולמי מהחברה להשתתף במכרזים שלו בשל טענות לפגיעה בזכויות עובדים, לשחיתות ולפגיעה בסביבה.
חברות בנות > צ'יינה הארבור

אחת החברות הבנות של CCCC, צ'יינה הארבור פעילה בתחום התשתיות. ב-2020 דורגה במקום 78 בדירוג החברות של כתב העת פורצ'ן.
החברה נבחרה ב-2014 במכרז להקמת נמל הדרום.
החברה הייתה אחראית על בניית מסוף לווייני בארגנטינה המופעל על ידי הצבא הסיני.
החברה מחזיקה בנציגות גדולה בטהראן ומספקת שירותי ייעוץ לגופים איראניים.
בפברואר 2024 נפסלה החברה במכרז להקמת נמל תזקיקים במפרץ חיפה מטעמי ביטחון לאומי.
חברות בנות > CCCI

אחת מחברות הבת של CCCC היא CCCI. החברה התעניינה ברכישת חברת הנדסת התפלה (IDE) בסכום של 650 מיליון דולר שלא מומשה.
חברות בנות > CCCC Dredging

החברה הייתה מעורבת בבניית איים מלאכותיים בים סין הדרומי.
הערות שוליים

1 2 3  Washington launches stinging attack on CCCC - but how successful will it be?, Global Construction Review, ‏2020-08-28 (באנגלית בריטית)
↑  China Communications Construction Company Profile, Fortune (באנגלית)
↑  Jenny Wiggins, Sarah Thompson and Anthony Macdonald, Leighton sells John Holland in $1.15b deal, The Sydney Morning Herald, ‏2014-12-11 (באנגלית)
↑  "DOD Releases List of Additional Companies, in Accordance with Section 1237 of FY19 NDAA". U.S. Department of Defense. 28 באוגוסט 2020. ארכיון מ-30 באוגוסט 2020. נבדק ב-30 באוגוסט 2020. {{cite web}}:  (עזרה)
↑   אורן דורי, הסנקציות נגד איראן מגיעות לענף התשתיות הישראלי, באתר TheMarker‏, 29 במאי 2018
↑  שאול אמסטרדמסקי, החברה שבונה את קו הרכבת באילת ברשימה השחורה, באתר כלכליסט, 8 באוקטובר 2013
↑  הקשרים המדאיגים בין החברה הסינית שתבנה את נמל אשדוד לבין איראן
↑  אסף אוריון וגליה לביא, יחסי ישראל-סין: הזדמנויות ואתגרים, המכון למחקרי ביטחון לאומי, דצמבר 2018
↑  China Communications construction company Ltd., en.ccccltd.cn
1 2
↑  גולן חזני, הקשר האיראני של החברה הסינית שבונה את נמל אשדוד החדש, באתר כלכליסט, 2 במרץ 2015
↑  גליה לביא, מעורבות חברות סיניות בתשתיות בישראל: הסוף?
↑  גולן חזני, חברה סינית מובילה במכרז לרכישת IDE ב־650 מיליון דולר, באתר כלכליסט, 4 באוגוסט 2016
| --- | --- |
בקרת זהויות :  ISNI: 0000 0004 6360 2666